Ето какви са стъпките: Учредяване на СДРУЖЕНИЕ НА СОБСТВЕНИЦИТЕ. По ЗУЕС, сдружението се създава с целусвояване на средства от фондовете на Европейския съюз и/или от държавния или общинския бюджет, безвъзмездна помощ и субсидии и/или използване на собствени средства с цел ремонт и обновяване. Създаването му не поражда други права и задължения за собствениците, освен получаване на безвъзмездна финансова помощ по програмата. За създаването на това сдружение е необходимо сформирането на Общо събрание, на което участват не по-малко от 67% собственост на идеални части от общите части на етажната собственост. След това, избрания Управител/Управителен съвет, в 14 дневен срок от провеждането на учредителното събрание внася заявление за вписване на сдружението в публичен регистър към общината. Важно! Входовете от една сграда (блок) следва да кандидатстват всички заедно. Нещо повече, блокове, които са свързани помежду си, и представляват така нареченото свързано строителство също трябва да кандидатстват заедно!!! За да се вземе решение за кандидатстване на самото събрание трябва да има мнозинство не по-малко от 67 % от представените идеални части в сдружението. Когато в учреденото сдружение на собствениците не членуват всички съседи, решенията на сдружението се внасят за приемане от общото събрание на собствениците. Когато сдружението не е учредено от всички собственици, нечленуващите съседи трябва да заявяват съгласието си за участие в санирането с писмена декларация по образец. Тъй като, за да се изпълни самото обновяване на сградата, трябва да се съберат 100% съгласие на всички съседи за извършване на необходимите дейности.